cyanic-selkie/wikianc huggingface dataset:
Éibar
Idade Media e Moderna
Á vez que a guerra de bandos e que as distintas invasións dos franceses deixaban a súa impronta foise desenvolvendo a auxe dunha industria que condicionará o devir histórico de Éibar durante catro séculos. A industria armeira asentábase sobre unha base gremial (canonistas, caixeiros, chaveiros e aparalleiros) que facilitaba a capacidade de produción e a especialización da mesma. Deste xeito, a monarquía castelá apoiouse na infraestrutura creada no val do Deva para obter unha gran cantidade de armas e facer fronte ás súas necesidades. Así se formou unha rede de pequenos talleres familiares dedicados á fabricación de escopetas, arcabuces, mosquetes e fusís e unido a eles unha actividade comercial con numerosos mercados non só coa Península senón tamén coas colonias do Novo Mundo.
Praia de Santa Cristina
A praia de Santa Cristina, en Perillo, é unha praia urbana moi coñecida e concorrida durante os meses de verán. É a praia de maior lonxitude de todo o concello de Oleiros. De area fina e dourada, emprégase para actividades de lecer, pesca artesanal e marisqueo, como deportivas, windsurf ou kitesurf e ata concertos.
Xosé Manuel Castro
Xosé Manuel Castro López, nado en Viladesuso (Cores, Ponteceso) en 1959, é un escultor galego.
Tomás María Mosquera García
Tomás María Mosquera García, nado en Castrelo (San Cristovo de Cea) o 10 de novembro de 1823 e finado en Madrid o 30 de abril de 1890, foi un avogado e político galego.
Bascuas
O topónimo Bascuas pode referirse a:
O Couso, Insua, Ortigueira
O Couso é un lugar da parroquia de Insua no concello coruñés de Ortigueira na comarca do Ortegal. Tiña 18 habitantes no ano 2009 segundo datos do Instituto Galego de Estatística dos cales eran 6 homes e 12 mulleres, o que supón unha diminución con relación ao ano 2000 cando tiña 19 habitantes.
Kosmos 257
Características
Kosmos 257 foi inxectado nunha órbita inicial de 470 km de apoxeo e 282 km de perixeo, cunha inclinación orbital de 71 graos e un período de 92,0 minutos. Reentrou na atmosfera o 5 de marzo de 1969.
Lagarteiro das torres
Alimentación e obtención do alimento
miniatura|170px|Femia de lagarteiro das torres miniatura|170px|Macho A súa dieta componse dunha gran variedade de presas pequenas, pero decotío está formada maioritariamente por insectos, sobre todo grilos, saltóns e escaravellos, en ocasións tamén cempés e alacráns. Sobre todo nos primeiros meses do ano comen tamén pequenos mamíferos e réptiles. Nas rexións onde pasa o inverno as presas principais son as lagostas migradoras e os térmites. As presas son axexadas en voo ou espreitando pousados e capturadas e golpeadas no chan. A miúdo son esnaquizadas xa no aire, pero as presas grandes son levadas a un pousadoiro. O territorio de caza depende da oferta de alimento. Nos casos óptimos é un círculo de 1 a 1,5 km. ó redor da colonia de cría.
Jaden Smith
Jaden Christopher Syre Smith, nado o 8 de xullo de 1998 en Malibú (California) é un actor, rapeiro e bailarín estadounidense. É fillo da actriz e cantante Jada Pinkett Smith e do actor e rapeiro Will Smith. Ten dous irmáns, Willow Smith e Trey Smith. É coñecido polos seus papeis en filmes como The Pursuit of Happyness, The Day the Earth Stood Still, e The Karate Kid.
Colexio electoral (local)
miniatura|dereita|Exterior do colexio electoral de St. Marks Church Hall, en [[Stirling, durante as eleccións ao Parlamento escocés do 3 de maio de 2007.]]
Os colexios electorais acostuman ter: a lista exposta do censo, unha ou varias mesas electorais, cabinas para realizar o voto de forma secreta, e un espazo para recoller as papeletas. Habitualmente os colexios están custodiados por persoal de seguridade, para protexer o dereito do voto.
Elba Pedrosa
Traxectoria
É licenciada en Ciencias da Información pola Universidade Complutense de Madrid. Traballou como consultora e formadora en creatividade e oratoria para institucións públicas e privadas. Colaborou coa Fundación Botín a través do programa Educación Responsable, como formadora de docentes en Creatividades (Galicia). Ademais impartiu formación ao profesorado desde o CAFI (Centro autonómico de formación e innovación de Galicia).
Gasalla, Abellá, Frades
Gasalla é un lugar da parroquia de Abellá no concello coruñés de Frades da comarca de Ordes. Tiña 11 habitantes no ano 2018 segundo datos do INE, dos cales 6 eran homes e 5 eran mulleres.
Ø
O nome da letra é o mesmo que o seu son pero ás veces é denominada polos tipógrafos en inglés como "o con barra" (slashed ou).
En computadores
En computadoras, cando se usa ISO 8859-1 ou Unicode, os códigos para 'Ø' e 'ø' son, respectivamente, 216 e 248, ou D8 e F8 en hexadecimal. No sistema operativo de Apple Macintosh pódese mecanografar apertando a tecla [Option] xunto co O ou o. En Microsoft Windows pódese escribir mantendo premida a tecla [Alt] e despois marcando 0216 ou 0248 (Ø -ø) no teclado numérico, se os sistemas usan a páxina de códigos 1252 como sistema por defecto. O nome da letra en unicode é "Letra latina ou maiúscula/minúscula con barra" (Latin capital/small letter ou with stroke). Na referencia do carácter de entidade de HTML, requirido a casos en que a letra non está dispoñíbel co código ordinario, os códigos son Ø e ø. Na contorna de X Window System, pódese producir estes caracteres premendo a Multi key cunha barra e despois apertando o ou O. Nalgúns sistemas, como a versión antiga de MS-DOS, a letra Ø non é parte da páxina de códigos por defecto. Neste caso, a non ser que haxa páxinas de código adicionais instaladas (como a escandinava), o símbolo do yen (¥) substitúe a Ø, e o símbolo do centavo (¢) substitúe a ø. Tamén existen as opcións de Alt+157 para "Ø" e Alt+155 para "ø".
Partido Socialista Suízo
O Partido Socialista Suízo (PSS) (en alemán:Sozialdemokratische Partei der Schweiz, en francés:Parti socialiste suisse, en italiano:Partito Socialista svizzero) é un partido político de Suíza, de tendencia esquerdista. Forma parte da Internacional Socialista.
Reggie Bullock
Traxectoria profesional
O 9 de xullo de 2015, Bullock foi traspasado xunto a Danny Granger e Marcus Morris ós Detroit Pistons a cambio dunha elección da segunda rolda do Draft de 2020.
Serras orientais de Galicia
miniatura|300px|Pena Trevinca. Pódense considerar serras orientais de Galiza aquelas que discorren dende o río Eo até A Mezquita, xa na raia con Portugal. Trátase dunha serie de cadeas montañosas con distinta orientación que conectan nalgún punto coa cordilleira cantábrica.
Características
Esténdense por unha superficia de gran tamaño das zonas orientais das provincias de Lugo e Ourense. É nestas serras onde se atopan as maiores alturas de Galiza, con diversos cumios que superan os 2.000 metros sobre o nivel do mar. O cume de maior altura é Pena Trevinca, concretamente con 2.124 metros.
Castronuño
Castronuño é un municipio de España, ao suroeste da provincia de Valladolid, comunidade autónoma de Castela e León e comarca da Tierra del Vino, na marxe esquerda do río Douro.''.
Monumentos e lugares de interese
Desde o miradoiro que posíe en La Muela pode observarse a curva que describe o Douro, considerada un dos meandros máis grandes de Europa.
Bolómetro
Foi inventado polo astrónomo estadounidense Samuel Pierpont Langley arredor do ano 1880, para o estudo da radiación infravermella do Sol.
Funcionamento
miniatura|alt=Esquema conceptual dun bolómetro.|Esquema conceptual dun bolómetro. A potencia P dun sinal incidente é absorbida polo bolómetro elevando a temperatura da masa térmica con capacidade de quecemento C e [[temperatura T. A masa térmica está conectada a un depósito a temperatura constante mediante un enlace con condutancia térmica G.  A subida de temperatura é  ΔT = P/G. O cambio de temperatura lese cun termómetro resistivo. O tempo térmico intrínseco constante é τ = C/G.]]
Serra de Follabal
A serra de Follabal é unha das serras orientais de Galiza, que se estende polo concello da Fonsagrada e Asturias, cunha orientación SO-NE. Está conformado por lousas e cuarcitas.
Thomas Jefferson National Accelerator Facility
O Thomas Jefferson National Accelerator Facility é un Laboratorio Nacional dos Estados Unidos de América xestionado pola SURA (Southeastern Universities Research Association). Fundado en 1984 está situado en Newport News, preto de Norfolk no Estado de Virxinia. O seu cadro de persoal é de 675 persoas e arredor de 2000 científicos dos Estados Unidos e doutros países realizan investigacións nel.
Provincia de Tui
Límites
Tiña unha extensión de 1.656 km². Limitaba ao norte coa antiga provincia de Santiago a través do río Verdugo e de aí ao extremo norte da serra do Suído (Marco da Corcheta); ao sur limitaba con Portugal a través do río Miño; ao leste lindaba coa de Provincia de Ourense á altura da confluencia do pequeno regato Barxas co Miño, na beira dereita deste último, e cos cumes dos montes de Barcia do Seixo, até o citado Marco da Corcheta. Ao oeste o límite era o Océano Atlántico.
Irina Aleksandrovna de Rusia
Irina Alexandrovna de Rusia (15 de xullo de 1895 - 26 de febreiro de 1970) foi unha princesa rusa, filla do gran duque Alexandre Mikhailovich de Rusia e da gran duquesa Xenia Aleksandrovna de Rusia, e sobriña do tsar Nicolao II de Rusia.
Cascarlos, Insua, Ortigueira
Cascarlos é un lugar da parroquia de Insua no concello coruñés de Ortigueira na comarca do Ortegal. Tiña 2 habitantes no ano 2009 segundo datos do Instituto Galego de Estatística dos cales eran 1 home e 1 muller, o que supón unha diminución con relación ao ano 2000 cando tiña 3 habitantes.
Gelidium
As súas ramificacións son irregulares, ou están dispostas en filas a ambos os dous lados do talo principal.
Natalie Imbruglia
Traxectoria
A segunda de catro irmáns, de pai siciliano -Messina- e nai australiana, Natalie medrou na Costa Central, ao norte de Sydney. Como Jason Donovan e Kylie Minogue, tamén participou na serie de televisión Veciños (Neighbours) antes de comezar a súa carreira de cantante.
IES Monelos
Proxecto Defrit
Actualmente os centros educativos que participan neste proxecto son, por orde de adhesión:
Purim
A festa conmemora que durante o desterro en Mesopotamia, no tempo de Xerxes I, o pobo xudeu librouse dunha orde de exterminio que preparaban algúns ministros do rei, tal como relata o Libro de Ester.
Desde a perspectiva bíblica
O Libro de Ester relata como Hamán, ministro do rei Xerxes I, que no libro se lle chama Axuero, prepara un decreto que suporá o exterminio dos xudeus que vivan no imperio persa. Cando Mardoqueo, un xudeu que ocupa un importante posto na corte de Axuero, sabe destas intencións busca desesperadamente unha solución para salvar ao seu pobo.
Serra de Liñares
Nun dos afluentes do río Suarna está localizada a seimeira de Vilagocende, unha das meirandes de Galiza.
Partido Radical Democrático
O 28 de febreiro de 2009 fusionouse co Partido Liberal Suízo formando o Partido Liberal Radical.
Andrade
A partir século XII a familia Andrade, procedente de Pontedeume, comezou a ter certa importancia. Dos seus membros destacaron os nobres:
Morte (personificación)
Helénica
As irmás de Tánatos, as Queres, son os espíritos da morte violenta. Están asociadas ás mortes nas batallas, ás doenzas, aos accidentes e aos homicidios. As irmás retrátanse como más, moitas veces alimentándose do sangue do corpo despois de que a alma for levada para o submundo. Tiñan presas, garras e vestían con roupas ensanguentadas.
Eslava
Morana é unha deusa eslava do inverno, a morte e o renacemento. Unha figuriña do mesmo nome créase tradicionalmente a finais do inverno/principios da primavera e sácase simbolicamente das aldeas para ser incendiada e/ou lanzada ao río, que a afasta do mundo dos vivos.
Folclore e mitoloxía de América latina
En Guatemala, San Pascualito é un santo popular esquelético venerado como "Rei do Cemiterio". É representado como unha figura esquelética cunha gadaña, ás veces con capa e coroa. Está asociado á morte e á curación de enfermidades.
Variedade lingüística
Variedades xeográficas
A estes cambios de tipo xeográfico que dentro dunha lingua presenta unha certa consistencia ou homoxeneidade chámaselles dialectos e, ao seu estudo, dialectoloxía. Cómpre aclarar que este termo, en canto concepto "lingüístico", non ten ningún sentido negativo, pois, erroneamente, foi común chamar dialecto a linguas que supostamente son "sinxelas" ou "primitivas". Hai que ter presente, ante todo, que todas as linguas do mundo, dende o punto de vista gramatical, atópanse en igualdade de condicións e ningunha é máis evolucionada cá outra. Por iso, é ilóxico afirmar que unha lingua é mellor cá outra.
Drouges
Drouges (en Dougez) é unha comuna francesa do departamento de Ille e Vilaine, na Bretaña.
Grafiose
Historia
A grafiose detectouse en Nova Zelandia en 1989, en Auckland. En 1990 confirmouse que o axente causante era Ophiostoma novo-ulmi e que o vector epidemiolóxico era Scolytus multistriatus.
Evolución da grafiose
No caso de que a árbore se infecte en primavera por Ophiostoma novo-ulmi, o exemplar morrerá ese verán ou na primavera a seguir. Se a árbore vese atacada polo verán presentará unha maior resistencia, xa que a madeira que se forma nesa estación presenta uns vasos máis estreitos que dificultan a propagación do fungo.
Detección e síntomas
miniatura|right|O murchamento de [[follas en pólas altas da árbore indica que grafiose se transmitiu a partir de escolítidos.]] Existe unha diferenza nos síntomas que presenta a árbore dependendo de se esta foi infectada pola actividade de escolítidos, ou se ben contraeu a doenza a través de raíces ponte. Cando son os escaravellos os transmisores pódese ollar a simple vista como as follas dalgunha pólas elevadas presentan un aspecto murcho e amarelento, mentres que nos exemplares infectados pola raíz comeza a deterioración preto do basemento da árbore. Pódese ollar á súa vez o interior das pólas novas que presentan liñas ou tacas de cor parda-moura que son os vasos condutores afectados ou obstruídos polo fungo. As pólas principais comezan a se deteriorar até que finalmente a árbore morre.
Mondragón Corporación Cooperativa
A Mondragón Corporación Cooperativa é un grupo de cooperativas e empresas orixinaria do País Vasco e actualmente estendido por outros países. Está considerado o primeiro grupo empresarial de Euskadi e o sétimo de España, así como o maior grupo cooperativo do mundo. Foi fundado polo sacerdote José María Arizmendiarrieta no 1956 e a súa sede central localízase na vila de Arrasate, no Val de Léniz. O 1 de abril de 2008 anunciou que cambiaba a súa marca corporativamente a Mondragón.
Área industrial
Goikide. É o grupo industrial que agrupa as empresas cooperativas naturais da comarca guipuscoana do Goierri. É un grupo que non está formado por empresas do mesmo sector.
Elevación. É o grupo industrial que agrupa as cooperativas da corporación relacionadas coa fabricación de ascensores.
Sistemas Industriales. Está formado por varias cooperativas que forman o Grupo ULMA.
O Peneiro, Insua, Ortigueira
O Peneiro é un lugar da parroquia de Insua no concello coruñés de Ortigueira na comarca do Ortegal. Tiña 6 habitantes no ano 2009 segundo datos do Instituto Galego de Estatística dos cales eran 3 homes e 3 mulleres, o que supón un aumento con relación ao ano 2000 cando tiña 5 habitantes.
UL Bohemian R.F.C.
O UL Bohemian RFC é un club de rugby da 1ª División da AIB League con base en Limerick. Está afiliado á Universidade de Limerick.
O club está afiliado á federación de Munster e os seus xogadores poden ser seleccionados polo equipo representativo da rexión, o Munster Rugby.
Harry Potter e a Orde do Fénix
Harry Potter e a Orde do Fénix é a quinta novela da saga Harry Potter escrita por J. K. Rowling e que ten como protagonista a Harry Potter, un mozo meigo. O libro conta as aventuras do quinto ano de Harry na Escola Hogwarts de Maxia e Feiticería, que debe enfrontarse ao regreso do seu inimigo Lord Voldemort, os exames E.M.O. e a un Ministrerio de Maxia que pon trabas.
Arechis II de Benevento
Traxectoria
A súa actividade política virouse cara a independencia do seu dominio: prestou formal obediencia a Carlomagno sen aceptar ligazóns de vasalaxe, non buscou o conflito aberto co papado, manifestou un comportamento amigábel canto aos bizantinos. Fundador da basílica beneventana de Santa Sofia e promotor de inxentes iniciativas urbanísticas, Arechis II foi un protector de homes de cultura, entre eles o seu irmán Paulo Diácono, así como benfeitor de numerosos mosteiros.
Ramón Chao
Traxectoria e recoñecementos
Nos últimos anos, Ramón Chao recibiu homenaxes en Santiago de Compostela e en Vilalba, onde lle foi adicado un Hectómetro literario no Paseo dos Soños.
La Alberca, Murcia
Atópase xunto a unha contorna privilexiada como é o do Parque Rexional de Carrascoy y El Valle, situado en plenos contrafortes da Cresta del Gallo.
Yersinia enterocolitica
Yersinia enterocolitica é unha especie bacteriana gramnegativa con forma de bacilo, que pertence á familia Enterobacteriaceae. A infección por Y. enterocolitica causa a doenza chamada yersiníose, que é unha zoonose que se dá en humanos e noutros moitos animais, como os vacúns, cervos, porcos e aves. Moitos deses animais recupéranse desta doenza e convértense en portadores asintomáticos. Infecta ao hóspede adheríndose ás súas células por medio de adhesinas autotransportadoras triméricas (TAAs).
Ciclismo de montaña
Técnica de condución
No aspecto da condución, o ciclista de montaña debe aprender as seguintes técnicas:
Exocitose
A exocitose (do grego ἔξω, exo, "fóra" e κύτος, kitos, "célula, receptáculo"), é o proceso por medio do cal as células expulsan ao exterior substancias secretoras incluídas dentro de vesículas. A vesícula diríxese á membrana plasmática, fusiónase con ela e expulsa o seu contido no exterior da célula. As vesículas de exocitose conteñen proteínas solubles que deben ser secretadas ao medio extracelular, ou proteínas de membrana e lípidos que se van incorporar á membrana plasmática. O material expulsado exercerá unha función no exterior ou poden ser residuos celulares evacuados da célula. Exocitose é o contrario de endocitose.
Tipos
1) Exocitose constitutiva. Realízase constantemente. Non depende dun sinal externo que chegue á célula. Realízana todas as células e serve para liberar substancias á matriz extracelular ou levar compoñentes da membrana á membrana plasmática transportadas en vesículas revestidas de clatrina procedentes do aparato de Golgi. É moi activa en fibroblastos, osteoblastos e condrocitos.
Andy Schleck
Participacións nas Grandes Voltas
No palmarés de Andy Schleck cabe salientar o Tour de Francia 2010 que gañou trala descualificación de Alberto Contador por dar positivo nun control antidopaxe. Tamén cabe salientar os segundos postos acadados nas edicións 2009 e 2011 do Tour de Francia, e o segundo posto acadado na edición 2007 do Giro de Italia. -: non participa
Corunna
Corunna é o nome tradicional en inglés da cidade da Coruña. Tamén pode referirse a:
A Night at the Opera
Gravación
Queen usou unha gran variedade de instrumentos para gravar A Night at the Opera e conseguir os estraños sons que imaxinaran para as súas cancións. Freddie Mercury desenvolveu todo o instrumental no seu piano e despois pasoullo a May para conducir o seu traballo, especialmente no caso de Death on Two Legs (Dedicated to...) e de Bohemian Rhapsody". Death on Two Legs posúe unha letra agresiva e May revelou que chegou a se sentir incomodado ao ter de cantar algunhas das súas partes. Para gravar o disco, Mercury usou un piano Bechstein que posteriormente utilizou durante a xira polo Reino Unido. Taylor gravou toda a versión orixinal de I'm in Love With My Car na súa casa.
The Prophet's Song tamén posúe unha longa sección vocal na que as voces de Mercury, May e Taylor se superpuxeron e se alteraron para crear un efecto psicodélico, semellante á edición vocal feita para Bohemian Rhapsody. Os longos solos que hai nesta canción foron logrados por May gravando o son da súa guitarra en tres pistas diferentes e despois sobrepoñéndoo todo, con algúns segundos de atraso. En Love Of My Life, Mercury fixo todas as voces e tocou un piano clásico, e May tocou unha guitarra acústica, ademais da súa guitarra eléctrica Red Special, dependendo da sección, e tamén engadiu un son de arpa ao final, logo de convencer a Mercury de que era unha boa idea. May cantou todas as voces en Good Company e tamén usou un ukelele hawaiano. God Save the Queen, que pecha o disco, é o himno nacional inglés e está presente no disco como unha peza instrumental que May gravou en 1974, orixinalmente ao piano e logo acondcionado para guitarra, ditando un ritmo propio e creando un rearranxo respecto á melodía orixinal.
Intempo
O seu deseño correu a cargo do estudo de arquitectura alacantino Pérez-Guerras. Os planos do edificio foron presentados en 2006 e as obras iniciáronse en 2007. Naquel entón España atopábase inmersa nunha burbulla inmobiliaria e a súa finalización estaba prevista para mediados de 2010, pero debido ao estalido da crise e á aparición de numerosos problemas, tanto de índole financeiro como técnico, esta postergouse varios anos. Así mesmo, varios aspectos do deseño inicial sufriron diversas modificacións, debido á falta de previsión, aos elementos innovadores da estrutura e á complexidade da obra. A estrutura coroouse en marzo de 2012. O rañaceos destaca pola súa peculiar configuración xeométrica consistente en dúas torres rectas paralelas, que se atopan unidas entre si mediante un cono invertido de base elíptica a 150 metros de altura. A estrutura presenta como característica fundamental a súa moi elevada esvelteza.
Diferenzas cos deseños preliminares
Segundo as recreacións iniciais do edificio, na fachada dianteira íase a instalar un muro cortina continuo (sería o primeiro edificio en Benidorm con esta característica), pero finalmente desbotouse esta idea e instaláronse varandas de cristal transparente nas terrazas para deixalas abertas. Así mesmo, o cono ía ser unha pirámide lisa e circular, pero finalmente adoptou unha configuración graduada. Respecto dos ascensores, a idea inicial do arquitecto era a de colocar un modelo que non requirise cuarto de máquinas, algo habitual en edificios de 20 plantas, pero inviable para este rañaceos. Dita deficiencia, que foi advertida pola empresa construtora Kono, foi emendada mediante a realización dun forxado adicional -o número 56- consistente en dúas pequenas casetas a ambos os dous lados para incluír a sala de máquinas dos ascensores, que non veñen no proxecto orixinal ou nas imaxes promocionais da promotora. miniatura|Pequeno ascensor da entrada.
Rumor desmentido sobre a falta de ascensores
O primeiro medio en pór en dúbida a veracidade da noticia foi o blog de tecnoloxía Microsiervos, achegando, entre outras probas, ligazóns aos planos do edificio que mostraban claramente o oco dos dous ascensores e o montacargas para cada torre, ou mesmo as fotos da enorme botoneira do ascensor atopadas no blog dun xornalista que subiu ao alto do edificio. O rumor foi rapidamente desmentido por parte dos responsables do proxecto, vía Twitter e radio local, e mesmo polo Sareb.
Concurso de Olga Urbana
miniatura|Desde a [[praia de Ponent.]]
O maior acredor de Olga Urbana é o Sareb, con 108 millóns de euros, dos que 82 millóns están cualificados con privilexio especial por razón de hipoteca inmobiliaria e 7,6 millóns corresponden a xuros. Tamén figuran como acredores SabadellCAM, con 6,8 millóns, e Abanca (sucesora de NCG), con 4,1 millóns. O resto de acredores son, na súa maioría, empresas que traballaron na edificación do rañaceos e compradores de vivendas que adiantaron pagos, entre eles cidadáns tanto españois como estranxeiros. Ao arquitecto do edificio, Roberto Pérez-Guerras, tamén se lle deben 120 000 euros en concepto de honorarios. Estruturas Kono demandou ó Sareb solicitando ao xuíz do concurso de Olga Urbana que convertese os créditos privilexiados do Sareb en créditos subordinados, sostendo que en realidade o Sareb actuou como administrador de feito da empresa concursada, argumentando que desde un principio tanto a entidade financeira como o Sareb impuxeron condicións vinculantes. Deste xeito, o resto de acredores podería acceder a parte dos recursos que se lograrían da venda do Intempo. De non ser así, a totalidade do obtido polo edificio nunha eventual venda (ou poxa) pasaría a engrosar as arcas da sociedade semipública, deixando sen cobrar mesmo á administración concursal.
Poxa
Finalmente, o 4 de decembro de 2015, o Sareb decidiu que o edificio ía ser posto en poxa pública sen prezo de saída. Xustificouse a decisión da súa venda na súa totalidade, e non por unidades soltas ou vivendas, ao non estar as obras acabadas de todo. No auto de aprobación do plan proposto pola administración concursal contemplouse a posibilidade da dación en pago para o edificio aos acredores denominados «privilexiados» no caso de falta de ofertas ou de que estas fosen inferiores ao importe debido eses acredores. Os interesados tiveron que adiantar o 1% do valor do inmoble mediante consignación ou aval bancario. Un mes despois da aprobación do plan, o 4 de xaneiro, arrincou o prazo para presentar propostas de tres meses prorrogables a outros tres. En caso de recibir ofertas por importe inferior ao privilexio, concederíase un prazo de dez días hábiles aos acredores con privilexio especial -o Sareb, principalmente- para que melloren a oferta; e en caso de non recibir ofertas, concederíase así mesmo un prazo de dez días hábiles aos acredores privilexiados para a adxudicación do ben en pago da débeda.
Alquerías
Alquerías é unha pedanía do concello de Murcia, na Rexión de Murcia. Atópase a 8 km de Murcia, moi preto da fronteira coa provincia de Alacant.
Augas de Galicia
Estrutura interna
O seu organigrama interno e funcionamento está estruturado en:
Bandeira de Exipto
A bandeira de Exipto (en árabe: علم مصر), adoptada o 4 de outubro de 1984, é unha bandeira tricolor consistente en tres franxas horizontais do mesmo tamaño: vermella branca a intermedia e negra; cores da bandeira da Liberación Árabe que data da Revolución Exipcia de 1952. A bandeira tamén conta no centro o emblema nacional, a Aguia de Saladino. No escudo está escrita a lenda en árabe: جمهورية مصر العربية (Gumhūriyyat Miṣr al-ʿArabiyyah, República Árabe de Exipto).
Historia
miniatura|200px|Estandarte presidencial. A principios do século XIX Muhammad Ali, wali otomán de Exipto, creou a que se pode considerar como a primeira bandeira nacional do país. Estaba composta por tres medias lúas (símbolo do islam) con tres estrelas de cinco puntas á dereita de cada unha delas, sobre fondo vermello. Existen dúas posibles interpretacións desta bandeira: a primeira defende que significa a vitoria dos Exércitos Exipcios en tres continentes (África, Europa e Asia), mentres que a outra teoría propón que significa a soberanía de Muhammad Ali sobre Exipto, Nubia e o Sudán.
Cando en 1914 o Reino Unido converteu a Exipto nun protectorado (aínda que os británicos xa controlaban en realidade o país desde 1882), non modificou a bandeira existente. En 1922, o Reino Unido recoñeceu a independencia do país, e adoptouse unha nova bandeira, esta vez composta por unha media lúa con tres estrelas sobre fondo verde. En 1952, o Movemento de Oficiais Libres depuxo ao rei Farouk e un ano máis tarde proclamou definitivamente a República. O novo goberno creou unha nova bandeira, formada por tres franxas (vermella-branca-negra) como a actual, pero a aguia portaba unha media lúa e unhas estrelas.
Tuneladora
miniatura|dereita Unha tuneladora é unha máquina capaz de escavar túneles a sección completa, á vez que colabora na colocación dun sostemento para este de forma provisional ou definitiva.
Características
O pulo necesario para adiantar conséguese mediante un sistema de gatos perimetrais que se apoian no último anel de sostemento colocado ou en zapatas móbiles (denominadas grippers), accionados tamén por gatos que as empuxan contra a parede do túnel, de forma que se obtén un punto fixo desde onde empuxarán.
Polimorfismo
Polimorfismo, polimórfico ou polimorfo, do grego "poli" (moitas) e "morfe" (forma), utilízanse cando algo pode ter varias formas, e pode referirse en concreto a:
Nicolás Terol
Inicios
En 1999 tivo a oportunidade de competir por vez primeira. Foi na fórmula Airtel de minimotos.
A Igrexa, Insua, Ortigueira
Toponimia
A orixe do topónimo é o latín, o lugar da igrexa.
Astronomía islámica medieval
Pola súa relación coa relixión e o dereito islámico, especialmente cós rezos de diario e as referencias do Corán en moitos dos seus versículos ao Sol, á Lúa e ás estrelas, dende o comezo os musulmáns preocupáronse da astronomía. Fixeron investigacións que superaron ás dos gregos clásicos.
Baseadas nas observacións babilónicas, compuxeron as chamadas táboas astronómicas, nas que se relacionaban tódalas posicións e movementos dos corpos celestes. Estas observacións, foron a base, empregando tamén fontes iranianas, hindús e gregas, do novo cálculo dos movementos celestes que levou pouco a pouco a unha astronomía matemática moi evolucionada como a que practicaron Albiruni e a escola de Maraga en Persia con Nasir Aldinturí. Alí e despois con Lurunbeg fixéronse novos cálculos que levaron á primeira e máis importante crítica da astronomía de Tolomeo na Idade Media e á achamento de novos modelos de movementos para Mercurio e a Lúa.
Palmito
Consumo
No Ecuador e Costa Rica estase a producir pupuña, unha palma chamada cientificamente como Bactris gasipaes, coñecida no Ecuador coma chontaduro e en Costa Rica como pejibaye. Estas palmas producen varios talos, e, por conseguinte, pode extraerse delas maior cantidade de palmito.
Fumarola
miniatura|dereita Coñécese po fumarola a mestura de gases e vapores que xorden polas fendas exteriores dun volcán, é dicir, por fóra do seu cráter, a temperaturas moi elevadas. Tamén se desprenden das coadas de lava. A súa composición varía segundo a temperatura a que son emitidas, de tal maneira que esta vai cambiando ao longo do "ciclo de vida" dunha fumarola. Distínguense catro grupos: secas, ácidas, alcalinas e frías.
Morte de rei
Morte de rei é unha novela de Darío Xohán Cabana, publicada en 1996. Nela o autor fai unha aproximación novelada a un dos episodios máis descoñecidos da historia de Galiza. A obra trata do reinado de D. García e do século XI nos reinos cristiáns.
Trama
D. García está preso e encadeado, vendo preto a súa fin. Vaino visitar Amaro, o fillo de Erno Cernui, que foi o cabaleiro que o criou en Galiza. A obra intercala o relato dos pensamentos e conversas do rei coa acción do día a día na prisión e o relato das súas propias vivencias como príncipe e posteriormente como rei.
Teoría do calórico
Para Lavoisier, as moléculas de todos os corpos da natureza están nun estado de equilibrio, entre a atracción que tende a aproximalas, e a acción do calórico, que tende a separalas. Segundo a súa maior ou menor cantidade de calórico, os corpos son gas, líquido ou sólido.
Deolinda da Conceição
Traxectoria
O 1 de novembro de 1931 casou con Luís Gaspar Alves en Cantón. A parella foi vivir a Shangai, por entón unha cidade dinámica e cosmopolita. Máis tarde divorciáronse. En 1937, xa en fase de separación co Luís Alves, foi cos seus fillos José Maria Salvado Alves e Rui Cândido Augusto Alves vivir a Hong Kong, se ben a cidade foi tamén ocupada en decembro de 1941. Nesa época dirixiu unha escola portuguesa na cidade e foi tradutora do inglés para o xornal A Voz de Macau. Coa fin da segunda guerra mundial regresou a Macau cos seus fillos. Comezou a traballar como secretaria de dirección e xornalista no diario Notícias de Macau, fundado en agosto de 1947, e como profesora de inglés e estenografía na Escola Comercial Pedro Nolasco.
Phil Cohran
Traxectoria
Cedo na súa carreira inventou un instrumento que el chama Frankiphone, alias o Arpa Espacial oído nalgúns dos primeiros álbums de Sun Ra. O instrumento é realmente un mbira ou kalimba eléctrico. Este instrumento inspirou a Maurice White a empregar un Kalimba eléctrico en actuacións con Earth, Wind and Fire. Cohran afirma que el ensinou a Maurice e os seus irmáns música na súa mocidade. On the beach é unha gravación dispoñible que documenta a súa música ao redor de 1967-68.
Os fillos de Cohran fan oito dos nove membros de Hypnotic Brass Ensemble, un conxunto da rúa que consiste en sección de vento e batería. Cohran é tamén un astrónomo de renome e actualmente ensina voz e música á mocidade do centro da cidade e adultos na Center for Inner City Studies da Northeastern Illinois University.
Calor latente
A calor de cambio de estado é a enerxía requirida por unha substancia para cambiar de fase, de sólido a líquido (calor de fusión) ou de líquido a gasoso (calor de vaporización). Nótese que esta enerxía en forma de calor emprégase para o cambio de estado e non para un aumento de temperatura. Durante a mudanza de fase a temperatura da substancia non varía, aínda que si se modifica o seu estado de agregación. Por exemplo, cando se lle aplica calor ao xeo, este vai aumentado a súa temperatura até que chega a 0 °C (temperatura de cambio de fase), a partir da cal, aínda que lle siga aplicando calor, a temperatura non cambia até que se funda de todo. Isto débese a que a calor emprégase na fusión do xeo. Unha vez fundido o xeo a temperatura volverá a subir até chegar a 100 °C; cando se manterá estable a temperatura até que se evapore toda a agua.
Antigamente usábase a expresión calor latente para referirse á calor de fusión ou de vaporización. Latente en latín quere dicir escondido, e denomínase así porque, ao non notarse un cambio de temperatura mentres se produce o cambio de fase (a pesar de engadir calor), este quedaba como escondido. A idea provén da época na que se cría que a calor era unha substancia fluída denominada calórico.
Rexión Norte, Portugal
Subrexións
Comprende 8 subrexións estatísticas: Alto Trás-os-Montes, Ave, Cávado, Douro, Entre Douro e Vouga, Grande Porto, Minho-Lima e Támega
Viseu
O topçonimo Viseu pode referirse a:
Blas Agra Mancebo
Traxectoria
miniatura|350px|De pé, de esquerda a dereita: [[Apolinar Torres, Avelino Rodríguez Elías, Laureano Domínguez Cao-Cordido e Manuel Lustres Rivas. Sentados Jaime Solá, Manuel Otero Bárcena e Blas Agra. Entrega do premio de xornalismo Manuel Otero Bárcena, 1932.]] Estudou na Universidade de Santiago de Compostela e na Escola Normal de Mestres. Nos anos de estudante colaborou en Gaceta de Galicia e foi director de El Ciclón. A principios do século XX trasladouse a Vigo e foi redactor de Noticiero de Vigo. Logo foi redactor, redactor-xefe, e despois director (1944-1949) de Faro de Vigo. Colaborou en Martín Codax. Foi un dos fundadores da Asociación da Prensa de Vigo en 1907. Foi conselleiro Nacional de Prensa.
Vida persoal
Casou con María Cambón e foi pai de Elena Agra Cambón.
Retrato de Niccolò da Uzzano
miniatura|250px|Retrato de Niccolo da Uzzano por [[Donatello.]] O Retrato de Niccolò da Uzzano é unha terracota policromada, atribuída ao escultor renacentista Donatello, que data de arredor de 1432. O seu tamaño é de 46 x 44 centímetros e atópase no Museo Nacional do Bargello de Florencia.
Carmen Mondragón
Poesía
Un dos temas máis recorrentes na poesía de Carmen Mondragón é a liberdade corporal das mulleres, polo cal resultou revolucionaria para a súa época. Entre as súas obras publicadas en vida están: Óptica cerebral, poemas dinámicos (1922), Câlinement je suis dedans (1923), À dix ans sur mon pupitre (1924), Nahui Olin (1927) e Energía cósmica (1937).
Xabier P. DoCampo
Traxectoria
Participou activamente na creación da Asociación Galega do Libro Infantil e Xuvenil, de cuxa Xunta directiva formou parte durante cinco anos, dous deles como presidente. Colaborou semanalmente no programa da Radio Galega Un día por diante cun comentario literario.
Alexis Ajinça
Francia
Ajinça comezou xogando no ÉB Pau-Orthez na tempada 2006-07, onde disputou dous partidos, anotou dous puntos e capturou seis rebotes en 15 minutos de xogo. Tamén apareceu en dous encontros da Euroliga, aínda que a maior parte da tempada a pasou no Pau-Orthez Espoirs, equipo júnior do Pau-Orthez. Alí promediou 12.5 puntos, 8 rebotes e 1.9 tapóns por partido. Na seguinte campaña a súa participación aumentou de maneira considerábel xogando no Hyères-Toulon. Promediou 5 puntos, 3.1 rebotes e 10.8 minutos en 24 partidos, anotando en dobres figuras en catro ocasións.
Vicente García de Diego
Vicente García de Diego, nado en Vinuesa (Soria) o 2 de decembro de 1878 e finado en Madrid o 5 de decembro de 1978, foi un filólogo, lexicógrafo, folclorista e crítico literario español, que dedicou especial interese á lingua galega.
Aria
No barroco, ese termo tamén se empregaba para designar pezas instrumentais, para orquestra ou solista, que constituían parte dunha suite. Un dos exemplos máis famosos é a aria da Suite nº 3 para orquestra ("Aria da 4ª corda"), de Johann Sebastian Bach. Outros exemplos de aria son "Habanera", da ópera Carmen, de Bizet, e "Nessun Dorma", de Turandot, de Puccini.
Jean-Léon Gérôme
Carreira
A reputación de Gérôme aumentou moito no Salón de 1857 cunha colección de obras de carácter máis popular. O Duelo: despois do baile de máscaras (Musée Condé, Chantilly), Recrutas exipcias cruzando el deserto, Memnon e Sesostris e Camellos Regando, o debuxo que foi criticado por Edmond About.
Influencia
Foi designado como un dos tres profesores da Ecole des Beaux-Arts, onde comezou con dezaseis estudantes, máis dos que tiña no seu propio estudo. A súa influencia fíxose extensiva e foi invitado regularmente á Emperatriz Eugenia da Corte Imperial de Compiègne.
Diplomático, diplomática
Un diplomático é calquera persoa que exerza o traballo da diplomacia.
Palmeira anana
Taxonomía
humilis: epíteto latino que significa "de baixo crecemento".
Děčín
Xeografía
O municipio, situado a 135 msnm, ten unha superficie de 118,04 km2 e, no ano 2018, contaba cunha poboación de 49 226 hamitantes, o que daba unha densidade de 418,25 hab./km2.
Historia
Na cidade naceron o historiador da arte e organizador depotivo checo Miroslav Tyrš (1832–1884), fundador do movemento Sokol, o matemático austríaco Johann Radon, o político alemán Egon Klepsch, que foi presidente do Parlamento europeo desde 1992 a 1994, e a modelo checa Karolína Kurková.
Frank Schleck
200px|miniatura|dereita|Frank Schleck en [[2010.]]
Azofeifeira
Descrición
O seu tamaño depende directamente da humidade que teña o arbusto de porte arbóreo. É unha planta caducifolia que pode chegar a medir máis de dez metros de altura, aínda que habitualmente acada uns dous metros e medio de altura. O toro é recto con vultos e casca moi engurrada.
Usos
A madeira da azofeifeira utilízase en Aragón, Cataluña, Valencia e Illas Baleares para facer instrumentos musicais como as dulzainas e as tenoras.
Kosmos 277
Kosmos 277 (Космос 277 en ruso), tamén denominado DS-P1-Yu Nº 20, foi un satélite artificial soviético lanzado o 4 de abril de 1969 mediante un foguete Kosmos 2I desde Kapustin Yar.
Eric Hayes
Eric Kendall Hayes, nado o 26 de febreiro de 1987 en Woodbridge, Virxinia, é un xogador profesional de baloncesto estadounidense que xogou entre outros para o Club Baloncesto Breogán e Klaipėdos Neptūnas. Cunha altura de 1,93 metros xoga tanto de base como de escolta. Actualmente tras formar parte do equipo técnico de baloncesto da Universidade de Maryland firma co Fuerza Regia mexicano.
Instituto
Adrien acudiu ao Instituto Potomac en Maryland, onde fixo un rexistro de 100 partidos gañados e 9 perdidos (79 gañados e 3 perdidos nas tres últimas tempadas), guiando aos "Panthers" a unha tempada sen coñecer a derrota no seu ano "sénior" (22-0), aínda que finalmente saíron derrotados nas semifinais rexionais. Esa tempada foi nomeado en diversos quintetos ideais da competición por parte da prensa. Acabou a súa carreira de instituto con 1.698 puntos (21,3 por encontro).
Sistema nervioso periférico
Nervios craniais
Dos doce pares de nervios craniais, dous orixínanse na base do cerebro e os dez restantes no tronco do encéfalo. Os nervios óptico e olfactorio son os únicos que practicamente non saen do cranio, polo que se pode considerar que non son nervios periféricos. Os nervios craniais controlan as funcións das estruturas anatómicas da cabeza con algunhas excepcións. Os pares X e XI actúan tamén fóra da cabeza, concretamente o X recibe información sensorial visceral do tórax e abdome, e o XI innerva o músculo esternocleidomastoideo e trapecio.
Mitrofan
Veracidade do episodio
A casa do Rei negou o episodio, sen achegar información de se o monarca estivo cazando alí nesas datas. A información non puido ser inequivocamente comprobada, coma di Adrian Blomfield, correspondente en Moscova do The Telegraph "It is unclear whether the king committed an illegal act..." ("Non está claro se o rei cometeu un acto ilegal")
Iníidos
No mioceno, a Amazonia estivo cuberta de auga de mar intermitentemente. Este golfiño descendería de antepasados que poboaban o océano no mioceno e que entraron no Amazonas e que, despois, evolucionarían para adaptarse á auga doce cando o mar se retirou. Non existe consenso de cando e como penetraron estes golfiños na conca amazónica; é posíbel que o fixeran hai máis de 15 millóns de anos desde o océano Pacífico, antes da formación dos Andes ou, máis recentemente, desde o océano Atlántico.
Características
Habita no curso dos principais afluentes do ríos Amazonas e Orinoco, por debaixo dos 400 me sobre o nivel do mar. Na temporada de chuvias desprázase ás zonas inundadas da selva, onde existe unha oferta maior de alimento.
Betancuria
Historia
miniatura|200px|esquerda|Igrexa de Betancuria. O seu nome débese ao normando Jean de Bethencourt, quen a fundou xunto con Gadifer de la Salle en 1404. O val de Betancuria foi o primeiro asentamento da illa. Desde a conquista, Betancuria converteuse na capital e sede de diversos órganos de goberno, relixiosos e administrativos (cabido, xulgados etc.).
Cosworth DFV
O Cosworth DFV é un motor de Fórmula 1, creado en 1967 polo equipo de Keith Cosworth. Debe o seu nome DFV á súa forma, dobre catro válvulas (double four valve).
Álex Ubago
Álex Ubago en directo (2004) (CD + DVD)
Concerto gravado en Algorta (Biscaia) o 23 de xuño de 2004
Gaio (ave)
Etimoloxía
Para a do xénero véxase Garrulus.
Características
O canto é moi variado, e vai dende berros estridentes, roucos, fortes e breves, a asubíos e mesmo en ocasións parece que mían. O seu berro de alarma, áspero, é moi audible e úsano frecuentemente para avisar da presenza de intrusos, incluíndo o home. Os gaios son capaces de imitar os cantos doutras aves e poden mesmo copiar a mamíferos coma o cabalo. A primavera é a época na que son máis ruidosos e cando emiten as formas máis melódicas do seu canto. En empezando a chocar, a actividade sonora redúcese drasticamente.
Disolución
Procesos e características
Toda disolución está formada por unha fase dispersa chamada soluto e un medio dispersante denominado disolvente. Tamén adoita definirse disolvente como a substancia que existe en maior cantidade que o soluto na disolución. Se ambos os dous, soluto e disolvente, existen en igual cantidade (como un 50 % de etanol e un 50 % de auga nunha disolución), a substancia que é máis frecuentemente utilizada como disolvente é a que se designa como tal (neste caso, a auga). Unha disolución pode estar formada por un ou máis solutos e un ou máis disolventes. Unha disolución será unha mestura na mesma proporción en calquera cantidade que tomemos (por pequena que sexa a gota), e non se poderán separar por centrifugación nin filtración.
Payin' the Dues
Payin' the Dues é o segundo álbum da banda sueca de garage rock The Hellacopters, editado o 1 de outubro de 1997. Foi o derradeiro disco co guitarrista orixinal Dregen, que deixou a banda para centrarse en Backyard Babies. O álbum foi publicado simultaneamente en CD e vinilo, porén o tema "City Slang" só se atopa na edición en vinilo.
Edward Elgar
Matrimonio
Elgar dirixiu a primeira interpretación en Worcester en setembro de 1890. A falta doutro traballo, tivo a obriga de deixar Londres en 1891 e a regresar xunto á súa muller e a súa filla a Worcestershire, onde podía gañarse a vida dirixindo agrupacións musicais locais e dando clases. Establecéronse na cidade na que anteriormente vivía Alice, Great Malvern.
Reputación crecente
Durante a década de 1890, a reputación de Elgar como compositor medrou gradualmente, especialmente por obras para os grandes festivais corais das Midlands. The Black Knight (1892) e King Olaf (1896), ambas inspiradas en Longfellow, The Light of Life (1896) e Caractacus (1898) foron éxitos moderados, mais valéronlle para que Novello and Co publicase as súas obras durante moito tempo. Entre outras obras desta década inclúense a Serenata para cordas (1892) e Three Bavarian Dances (1897). Elgar adquiriu suficiente importancia a nivel local como para recomendar a Samuel Coleridge-Taylor para escribir unha peza de concerto para o Three Choirs Festival, que axudou a establecer a carreira do xove compositor. Elgar foi captando a atención de críticos importantes, mais as súas críticas eran máis amables que entusiastas. A pesar de que era solicitado como compositor de festivais, apenas se sustentaba economicamente e sentíase pouco valorado. En 1898, dixo que estaba «co corazón esnaquizado pola música» e expresou a esperanza de encontrar un camiño para alcanzar o éxito cunha obra maior. O seu amigo August Jaeger tentou levantarlle o ánimo:
En 1899, esta predición de súpeto fíxose realidade. Aos 42 anos, Elgar escribiu as Enigma Variations, que foron estreadas en Londres baixo a batuta do eminente director alemán Hans Richter. En palabras de Elgar:
Fama e recoñecemento nacional e internacional
miniatura|O [[John Henry Newman|Cardeal Newman, autor do texto de The Dream of Gerontius.]] O biógrafo de Elgar, Basil Maine, comentou:
A seguinte grande obra de Elgar era agardada con grande expectación. Elgar adaptou o poema do cardeal John Henry Newman The Dream Of Gerontius para solistas, coro e orquestra, presentando a obra no Birmingham Triennial Music Festival de 1900. Richter dirixiu a estrea, que estivo marcada pola mala preparación do coro, que cantou mal. Elgar estaba profundamente deprimido, mais os críticos recoñeceron a mestría da peza a pesar dos defectos da interpretación. Posteriormente foi interpretada en Düsseldorf (Alemaña) en 1901 e de novo en 1902, dirixida por Julius Buths, que tamén dirixiu a estrea europea das Enigma Variations en 1901. A prensa alemá foi entusiasta. O Kölnische Zeitung publicou:
Tan grande foi o impacto do concerto que o rival de Kreisler Eugène Ysaÿe pasou moito tempo con Elgar revisando a obra. Houbo unha gran decepción cando as dificultades contractuais impediron que Ysaÿe o interpretase en Londres.
Elgar preguntoulle a Reed:
Últimas grandes obras
Outras composicións de Elgar durante a Guerra inclúen música incidental para a obra de teatro infantil The Starlight Express (1915); un ballet, The Sanguine Fan (1917); e The Spirit of England (1915–17, sobre poemas de Laurence Binyon), tres arranxos corais moi diferentes en carácter respecto ao patriotismo romántico dos seus primeiros anos. A súa última obra a grande escala nesta época foi The Fringes of the Fleet, que é un arranxo de versos de Rudyard Kipling, interpretada cun grande éxito de público en todo o país ata que Kipling, por motivos que se descoñecen, se opuxo á súa interpretación nos teatros. Elgar dirixiu unha gravación da obra para o selo discográfico Gramophone Company.